 **MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2024. gada 28. novembrī Nr. 727**

(protokols Nr. 24, 50. p.)

**Par finansējuma piešķiršanu pašvaldības iestādēm un struktūrvienībām**

Pamatojoties uz likumu "[Pašvaldību likum](https://likumi.lv/ta/id/336956-pasvaldibu-likums)s" [10. panta](https://likumi.lv/ta/id/336956-pasvaldibu-likums#p10) pirmo daļu, likuma "[Par pašvaldību budžetiem](https://likumi.lv/ta/id/34703-par-pasvaldibu-budzetiem)" [16.](https://likumi.lv/ta/id/34703-par-pasvaldibu-budzetiem#p16) panta otro daļu un "Likuma par budžetu un finanšu vadību" [6. pantu](https://likumi.lv/ta/id/34703-par-pasvaldibu-budzetiem#p6), finanšu nodaļa ir apkopojusi atbalstītos lēmumu projektus un tos apkopojusi vienā lēmuma projektā par kopējo summu 59 769,91 EUR.

Noklausījusies sniegto informāciju, ņemot vērā 20.11.2024. Finanšu un attīstības jautājumu komitejas atzinumu, atklāti balsojot**: PAR – 17** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Grandāns, Arvīds Greidiņš, Gatis Teilis, Gunārs Ikaunieks, Iveta Peilāne, Kaspars Udrass, Māris Olte, Rūdolfs Preiss, Sandra Maksimova, Valda Kļaviņa, Vita Robalte, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Piešķirt finansējumu:
   1. Andreja Eglīša Ļaudonas pamatskolai 3 440,00 EUR interaktīvo displeju (StarBoard YL6X HB 75) iegādei no Ļaudonas pagasta pārvaldes 2023. gada atlikuma un atlikusī summa no Ļaudonas pagasta pārvaldes 2024.gada pārdoto īpašumu ieņēmumiem
   2. Sarkaņu pagasta pārvaldei 12 080,64 EUR atkritumu - atgūto ceļa materiālu drupināšanai un apsaimniekošanai no pašvaldības dabas resursa nodokļa
   3. Ērgļu apvienības pārvaldes Ērgļu saieta namam 4 900,00 EUR 2024. gada nogales pasākumu organizēšanai, kas saistīti ar Valsts svētku un Ziemassvētku sarīkojumiem no Ērgļu apvienības pārvaldes 2023. gada budžeta atlikuma.
   4. Cesvaines apvienības pārvaldes Cesvaines pilij 9 053,00 EUR suvenīru krājumu atjaunošanai no SIA “Porcelāna Galerija”, Cesvaines pils torņa 3., 4. stāva arhitektoniski mākslinieciskās inventarizācijas sagatavošanai, Esošo datortīklu uzlabošanas un videonovērošanas sistēmas paplašināšanai no Cesvaines apvienības pārvaldes, Cesvaines pils 2024. gada ieņēmumu pārpildes
   5. Ošupes pagasta pārvaldes Degumnieku tautas namam 1 706,00 EUR valsts svētku un Ziemassvētku pasākumu organizēšanai no Ošupes pagasta pārvaldes Degumnieku tautas nama 2024. gada budžeta ieņēmumu daļas pārpildes.
   6. Kalsnavas pagasta pārvaldei 18 786,01 EUR Kalsnavas pagasta pārvaldes administrācijas ēkas (Pārupes ielā 2, Jaunkalsnavā) apkures katliem un skursteņa nomaiņai no Kalsnavas pagasta pārvaldes 2024. gada ieņēmumu pārpildes.
   7. Kalsnavas pagasta pārvaldes Īpašumu uzturēšanas nodaļai 7 269,32 EUR autotransporta remontam no Kalsnavas pagasta pārvaldes 2024. gada pārdoto īpašumu ieņēmumiem.
   8. Jāņa Norviļa Madonas Mūzikas skolai 2 534,94 EUR datoru iegādei no Madonas apvienības pārvaldes 2023. gada atlikuma.

Domes priekšsēdētājs A. Lungevičs

*Ankrava 29374376*